Moena

Moena l'é n comunComun de Moena - Statut de la Val de Fascia te la provinzia autonoma de Trent che ai  cumpeida  abitanc. L'é a 1.184 m s.l.m. e chiò l Ruf de Costalongia e chel de Sèn Pelegrin se peta te la Veisc.

Moena, zenter cognosciù zacan co l'inom Mojena, che vegn cà dal latin mollis che vel dir "teren tumech o paluf", l'é l prum paìsc che fèsc pèrt del Comun general de Fascia che se scontra a jir su per la val, e enceben che dal pont de veduda linguistich l fae pèrt de la area ladina, l fèsc pèrt ence, jà dal XII secol inant, de la Magnifica Comunità de Fiem.

 Architetura 
L frabicat più veie de dut l paìsc fazile l'é la gejia de Sèn Borcan (fata su presciapech del 1025), sènt patron di boschieres. Sie celor de legn l'é dassen n muie bel e tegnù sù tras ot pilèstres orné con fegures de om; de gran valuta ence i depenc a fresch, de la fin del catercent, e i chèdres. La gejia de Sèn Borcan l'é stat la pruma Curazìa de Moena enscin al 1164, canche l'é stat sagrà dal Prinz Piscop de Trent Adalpreto II la gejia de Sèn Vile, sènt parton de ades del paìsc. Daìte se pel veder sacotenc lurieres del pitor da Moena Valentino Rovisi (1715–1783), arlef de Tiepolo a Unejia. Paa la speisa jir a veder, enlongiajù l ruf de Costalongia, la pìcola gejia dedidèda a la Madona di set dolores cognosciuda ence co l'inom "La Madonnina" (1713).


Ciantons tipics e carateristics de Moena l’é "Ciajeole" (l cianton originèl del paìsc), "Pecé" e "Turchia" (sie inom no à nia a che veder col paìsc del Medio Orient, ma piutost revèrda i torcoi duré chisc egn per sporjer la atività artejanèla).

Frazions
La frazion de Sòrt (1.256 m s.l.m.), dal latin sortis teren de la frazion, la é dalonc 1 km da Moena. Sia picola gejia, col ciampanil a cigola, la é dedichèda al sènt patron Sèn Josef. Daìte se pel veder i depenc a fresch de Rovisi.

Someda (1.265 m s.l.m.) l'é la frazion più veia de Moena e ence chesta la é dalonc 1 km. Sie inom l vegn cà da doi paroles fascènes "so" o "sot" e "Meda", inom da mont. Someda la é loghèda te na zis bela posizion, da olache se pel se goder l panoram envers l Latemar e l grop del Ciadenac. La gejia, fata sù presciapech del 1530, la é dedichèda ai sènc Fabian, Bastian e Roch, che i é stac depenc dal pitor Rovisi da Moena su la pèla.

L Forn (1.168 m s.l.m.) dal latin furnus (forn, ciaciaa) l'é la frazion più a sud de Moena, che se scontra vegnan da Pardac sù. La é dalenc 4 km e chiò se rejona fiamac. La gejia la é dedichèda a Sèn Lazer. A L Forn l’é nasciù, del 1788, l botanich de gran nonzech Francesco Facchini, che l’é mort a Vich del 1852. Da la frazion de L Forn se pel ruèr te lesc zis carateristics desche Medil (1.636 m s.l.m.) e Penìa (1.468 m s.l.m.).
Lengac e dialec
A Moena vegn rejonà l moenat, un de la trei varietèdes ladines de Fascia.
Al Forn e a Medil se rejona dialet fiamac, sche a Pardac.
 Zensiment  Popolazion  Ladins  No ladins % ladins  Fontèna20012602196763575,6%Servije Statistica de la Provinzia Autonoma de Trent, Zensiment de la mendranzes linguistiche, 2011 20112690212656479,0%202126821364131850,9%Identità ladina in crisi? In 10 anni crollo della loro presenza del 23,3% nel Comun general de Fascia, RTTR, 3 Mei 2022

Wikisource

L Viva de la Sagra de Moena e la critica del preve de Valentin contra la cianzon fata dal preve de Sepon en ocajion del posses de don Valentin Partel che à tout de la Pieif de Fascia l dì de Sèn Jan de Jugn del 1856. 
<
En azident 
Olache ence a Moena 
Se fasc festa piena 
En onor de sèn Vile de Trent

En calonia de Moena a desch 
Se rejonaa ora per talian 
Ora valch per todesch 
E ora ence per fascian

Canche n pech da vin 
Co la taza te man 
Algegher e san 
Disc don Valentin.

Viva de Ciavaleis l decan 
Benscì de ment 
Trop potent 
Ma de statura no giusta gran

Viva l nef decan de Fascia 
Con bandiere e confalogn 
Con trombete e tamburogn 
Per El i se à levà en massa.

Viva de Moena l segnor curat, 
Con so capelan lonch 
De lenga no monch 
E con so calvo benefiziat. 

Notes


Galaria dales fotografies

Categoria:Comuns dla provinzia de Trent

Categoria:Comuns dl Trentin-Südtirol